गिरिडीह | कोडरमा-गिरिडीहरेलवे लाईन का परिचालन 18 सालों बाद 2015
गिरिडीह | कोडरमा-गिरिडीहरेलवे लाईन का परिचालन 18 सालों बाद 2015 में शुरू हुआ और इस इलाके के लोगों ने पहली बार रेल देखा। हालांकि रेल गिरिडीह तक फिलहाल नहीं पहुंच पाई, लेकिन कोडरमा से गिरिडीह जिले के कोवाड़ तक रेल का परिचालन प्रारंभ हो गया है। हर दिन कोडरमा से कोवाड़ तक चार बार रेल का आगमन और प्रस्थान हो रहा है। जिससे स्थानीय लोगों को काफी राहत मिली है। मामूली किराया में लोग कोवाड़ (सेनादोनी) से धनवार कोडरमा की यात्रा कर रहे हैं। लोगों को उम्मीद है कि जल्द ही रेल गिरिडीह पहुंचेगी। गिरिडीह पहुंचने के बाद गिरिडीह जिले में रेल मार्ग का रास्ता सुगम हो जाएगा। लेकिन फिलहाल इसमें देर होने की संभावना है। क्योंकि तेलोडीह के बाद रेल रूट में बदलाव हुआ है। लिहाजा रेल प्रशासन को इसमें नए सिरे से काम करना पड़ रहा है। वैसे जमीन अधिग्रहण का कार्य तेजी में चल रहा है। बावजूद इस परियोजना को पूरा होने में काफी वक्त लगेगा। क्योंकि इसे पूरा करने के लिए रेलवे को सिर्फ अतिरिक्त रेलवे ट्रेक का निर्माण करना होगा। बल्कि दो दर्जन से अधिक पुल-पुलिया का भी निर्माण करना होगा। इसके अलावा अन्य कार्य बाकी हैं। लेकिन रेलवे गिरिडीह जिला प्रशासन इस परियोजना को पूरा करने में जोर-शोर से जुटा है। गौरतलब है कि इस परियोजना की आधारशिला 1997 में तत्कालीन प्रधानमंत्री अटल बिहारी वाजपेयी ने रखी थी और इसे पूरा करने का वक्त 2007 निर्धारित किया गया था। लेकिन विडंबना है कि यह कार्य 2015 में भी पूरा नहीं हो पाया और जो निर्माण की लागत निर्धारित थी वह भी तीन गुणा हो गया। फिलहाल जो स्थिति है कि 2020 तक यह परियोजना पूरा हो जाए तो काफी होगी।
hin_Deva hin_Deva